Vandag se sportnuus(Foto: Eugene Hoshiko, AP) Olimpiese Spele Volgens die New York Times kyk organiseerders na 23 Julie 2021 as die nuwe datum vir die internasionale sportskouspel. Die Spele in Tokio is verlede week weens die Covid-19-pandemie vir die eerste keer sedert die Tweede Wêreldoorlog afgelas. Vreemd genoeg sou die 1940-weergawe van die Spele óók in Japan aangebied word. Die Olimpiese vlam sal egter in Tokio tot die amptelike aanvang in 2021 bly brand; ’n simbool van hoop vir alle atlete en sportgeesdriftiges. Rugby Die kompetisies wat in die slag gebly het, sluit die Jock Hobbs-o.19-toernooi en die nasionale seweskampioenskap in. Volgens Nieu-Seeland Rugby se uitvoerende hoof, Mark Robinson, is dié moeilike besluite in belang van rugby geneem. “Dit is onwerklik hoe alles binne net sewe dae verander het en ons moes daadwerklik optree. Ons staan saam en het een doel voor oë: Dit is om die toekoms van rugby te verseker,” het hy gesê. Krieket Die 30-jarige Piedt gaan in die Minor Cricket League se T20-toernooi speel en hy sal graag vir die Amerikaanse internasionale span wil kwalifiseer. Hy het 26 paaltjies in nege toetse teen ’n gemiddeld van 45,19 geneem. In eersterangse krieket het hy 409 paaltjies laat kantel teen ’n beter gemiddeld van net meer as 32 lopies per paaltjie. Nóg ’n voormalige Protea, die snelbouler Rusty Theron, bly al vir ’n paar jaar in die VSA en het verlede jaar sy eendagbuiging vir sy aangenome land gemaak.